கேள்வி: குரோமியம்(III) நிக்கோட்டினேட்டு பற்றி தகவல் சொல்.
பதில்: குரோமியம்(III) நிக்கோட்டினேட்டு ''(Chromium(III) nicotinate)'' என்பது C18H12CrN3O6 என்ற மூலக்கூற்று வாய்ப்பாடு கொண்ட கரிமவேதியியல் சேர்மம். அயனச் சேர்மமான இதை சில சத்துப் பொருட்களில் குரோமியக் குறையை நிவர்த்தி செய்யும் உணவாகப் பயன்படுத்துகின்றனர். இங்கெல்லாம் இதை குரோமியம் பல்நிக்கோட்டினேட்டு என்ற பெயராலும் அழைக்கிறார்கள். நீரிழிவு நோய் வகை 2 உடன் தொடர்புடைய பாதிப்புக்கு உட்பட்டவர்களுக்கு ஊட்டச்சத்து ஆதரவுக்காக பயன்படுத்தப்படும் ஒரு மருத்துவ உணவு என்று குரோமியம்(III) நிக்கோட்டினேட்டு கருதப்படுகிறது. இந்த உணவுக் கூட்டுப் பொருளை நியாசின்-பிணைப்பு குரோமியம் என்றும் அழைக்கிறார்கள் .
கேள்வி: குரோமியம்(III) நிக்கோட்டினேட்டு - வேதியியல் பற்றி விளக்கவும்.
பதில்: ஒரு குரோமியம் அயனிக்கு மூன்று நிக்கோட்டினிக் அமில அலகுகள் சேர்ந்து குரோமியம்(III) நிக்கோட்டினேட்டு சேர்மம் உருவாகிறது. எனவே இதை குரோமியம்(III) இன் டிரைநிக்கோட்டினேட்டு உப்பு என்று கூறலாம். பல்நிக்கோட்டினேட்டு எனப்படும் உணவுக் கூட்டுப் பொருள் டிரைநிக்கோட்டினேட்டும் டைநிக்கோட்டினேட்டும் சேர்ந்த ஒரு கலவையாகும். இக்கலவையில் டிரைநிக்கோட்டினேட்டு அதிக அலவில் கலந்துள்ளது.